《鬓边娇》
宋代·舒岳祥

天工施巧亦无穷，开尽枝头入草中。
先借豆花来作样，旋将槐蕊缀成丛。
淡匀弄色蔷薇紫，深蒂含胎豆蔻红。
可是夏英无胜汝，鬓云一朵爱珑忪。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。